Dębica

Dębica on linn Poolas Podkarpacie vojevoodkonnas, Dębica maakonna halduskeskus. Dębica asub Wisłoka jõe ääres, Tarnówist umbes 31 km idas ja Rzeszówist ligikaudu 43 km läänes.

Dębicat on esmamainitud 1293. aastal. Linnaõigused sai 1358. aastal. Esimese Poola jagamise tagajärjel läks linn 1772. aastal Habsburgide Austria keisririigi võimu alla. 1785. aastal kaotas Dębica linnaõigused, kuid sai need 1912. aastal tagasi.Historia Serwis Informacyjny Miasta Dębica

Dębicas on sündinud helilooja ja dirigent Krzysztof Penderecki (1933–2020).

Viited

Kategooria:Podkarpacie vojevoodkonna linnad